b'\n_START_ARTICLE_\nPlutonium\n_START_SECTION_\nEgenskaper\n_START_PARAGRAPH_\nPlutonium tilh\xc3\xb8rer aktinoidene, og i ren form er det et s\xc3\xb8lv-hvitt metall. N\xc3\xa5r det oksiderer f\xc3\xa5r det et gulaktig belegg. Det har d\xc3\xa5rlig elektrisk og termisk ledningsevne og blir regnet som paramagnetisk. Plutonium er et reaktivt metall, og oksiderer lett i luft. Ved oppvarming reagerer det med de fleste ikke-metallene og vann, men ved romtemperatur blir det ikke angrepet av vann og basiske l\xc3\xb8sninger. I konsentrert salpetersyre dannes et passiviserende oksidsjikt som hindrer videre korrosjon. Plutonium l\xc3\xb8ses opp av saltsyre og salpetersyre som inneholder fluorider._NEWLINE_P\xc3\xa5 grunn av str\xc3\xa5lingen utvikler rent plutonium varme. 100 gram av isotopen \xc2\xb2\xc2\xb3\xe2\x81\xb9Pu avgir omkring 0,2 Watt._NEWLINE_Plutonium regnes som det farligste kjente grunnstoffet. Det er ekstremt giftig kjemisk sett, i tillegg til at det er radioaktivt. Det samles i benmargen og er sv\xc3\xa6rt kreftfremkallende.\n_START_SECTION_\nIsotoper\n_START_PARAGRAPH_\nPlutonium har ingen stabile isotoper. 20 isotoper er kjent, og de mest stabile er \xc2\xb2\xe2\x81\xb4\xe2\x81\xb4Pu med halveringstid 7,93 \xc3\x97 10\xe2\x81\xb7 \xc3\xa5r, \xc2\xb2\xe2\x81\xb4\xc2\xb2Pu med halveringstid 3,742 \xc3\x97 10\xe2\x81\xb5 \xc3\xa5r, \xc2\xb2\xc2\xb3\xe2\x81\xb9Pu med halveringstid 24\xc2\xa0110 \xc3\xa5r, \xc2\xb2\xe2\x81\xb4\xe2\x81\xb0Pu med halveringstid 6\xc2\xa0563 \xc3\xa5r, \xc2\xb2\xc2\xb3\xe2\x81\xb8Pu med halveringstid 87,7 \xc3\xa5r, \xc2\xb2\xe2\x81\xb4\xc2\xb9Pu med halveringstid 14,35 \xc3\xa5r, og \xc2\xb2\xc2\xb3\xe2\x81\xb6Pu med halveringstid 2,858 \xc3\xa5r. Alle de resterende isotopene har halveringstider kortere enn 50 d\xc3\xb8gn, og de fleste kortere enn 1 d\xc3\xb8gn. Isotopene  \xc2\xb2\xc2\xb3\xe2\x81\xb6Pu, \xc2\xb2\xc2\xb3\xe2\x81\xb8Pu, \xc2\xb2\xc2\xb3\xe2\x81\xb9Pu, \xc2\xb2\xe2\x81\xb4\xe2\x81\xb0Pu, \xc2\xb2\xe2\x81\xb4\xc2\xb9Pu, \xc2\xb2\xe2\x81\xb4\xc2\xb2Pu, \xc2\xb2\xe2\x81\xb4\xe2\x81\xb4Pu er spaltbare (fissile) \xe2\x80\x93 det vil si at kjernene kan spaltes spontant.\n_START_SECTION_\nForekomst\n_START_PARAGRAPH_\nPlutonium forekommer ikke naturlig, men fremstilles kunstig i laboratorium.\n_START_SECTION_\nAnvendelse\n_START_PARAGRAPH_\nPlutonium benyttes som brensel i atomreaktorer og i atomv\xc3\xa5pen.'